CELEX: 22007D0122
Language: et
Date: 2007-09-28 00:00:00
Title: EMP Ühiskomitee otsus nr 122/2007, 28. september 2007 , millega muudetakse Euroopa Majanduspiirkonna lepingu XIII lisa (transport)

21.2.2008   
            
            
               ET
            
            
               Euroopa Liidu Teataja
            
            
               L 47/47
            
         
      EMP ÜHISKOMITEE OTSUS
   
   nr 122/2007,
   28. september 2007,
   millega muudetakse Euroopa Majanduspiirkonna lepingu XIII lisa (transport)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP Ühiskomitee 6. juuli 2007. aasta otsusega nr 91/2007 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 5. juuli 2006. aasta määrus (EÜ) nr 1107/2006, puudega ja liikumispuudega isikute õiguste kohta lennureisi puhul (2).
            
         
               (3)
            
            
               Tuleb arvesse võtta Liechtensteini väga väikest territooriumi ja riigi eriomast geograafilist struktuuri ning asjaolu, et Liechtensteinis osutatakse lennuteenuseid üksnes äärmiselt piiratud arvul.
            
         
               (4)
            
            
               Tuleb arvesse võtta Liechtensteini lennuliikluse kogumahtu ja asjaolu, et puuduvad Liechtensteini suunduvad või sealt väljuvad rahvusvahelised regulaarlennud, ning et Liechtensteini tsiviillennunduse infrastruktuur koosneb vaid ühest kopteriväljakust,
            
         ON TEINUD JÄRGMISE OTSUSE:
   Artikkel 1
   Lepingu XIII lisa punkti 68ab (Euroopa Parlamendi ja nõukogu määrus (EÜ) nr 261/2004) järele lisatakse järgmine punkt:
   
      
                  „68ac.
               
               
                  
                     32006 R 1107: Euroopa Parlamendi ja nõukogu määrus (EÜ) nr 1107/2006, 5. juuli 2006, puudega ja liikumispuudega isikute õiguste kohta lennureisi puhul (ELT L 204, 26.7.2006, lk 1).
                  Käesolevas lepingus loetakse selle määruse sätteid järgmises kohanduses:
                  Käesolevas määruses sätestatud meetmeid ei kohaldata Liechtensteini territooriumi olemasolevale tsiviillennunduse infrastruktuurile.”
               
            
   Artikkel 2
   Määruse (EÜ) nr 1107/2006 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 29. septembril 2007, tingimusel et EMP Ühiskomiteele on esitatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 28. september 2007
      
         
            EMP Ühiskomitee nimel
         
         
            eesistuja
         
         Stefán Haukur JÓHANNESSON
         
      
   
   
      (1)  ELT L 328, 13.12.2007, lk 40.
   
      (2)  ELT L 204, 26.7.2006, lk 1.
   
      (3)  Põhiseadusest tulenevaid nõudeid ei ole nimetatud.